Er het sine Schuelzyt z Änglond un in de Schwiiz vobrocht. Sine ärschte Rolle om Theater un bim Fernseh het er anne 1970 glich noch sinre Schauspilusbildung kriegt. Nebe vile Gaschtuftritt in ditsche Fernsehserie wiä zuem Beispil Derrick het de Sky Dumont ä durchgängigi Houptroll (Guido von Trenz) in de 52-teylig WDR-Fernsehserie Losberg vum Michael Arnal un m Xao Seffcheque gschpilt. Sitdem macht er au international Karriere; so het er bispilswis in Eyes Wide Shut vum Stanley Kubrick gschpilt, unter ôndrem het er in 59 Folge vun de US-Soap General Hospital mitgschpilt. Sin ditsches Spilfilmdebut het er im Kinoerfolg Das Boot vum Wolfgang Petersen ghet. Mit sine Rolle in Otto – Der Film (als Ernesto), De Schueh vum Manitu (als Santa Maria) un (T)Raumschiff Surprise – Periode 1 (William de Lätzcht/Santa Maria) isch r bi bsunders erfolgriche ditsche Comedyfilm votrete gsi. Usserdem isch er de Erzähler vun de Kinderserie Thomas die kleine Lokomotive.